杨万里
类试所戏，集杜句跋杜诗，呈监试谢昌国察院
有客有客字子美，日籴太仓五升米。
锦官城西生事微，尽醉江头夜不归。
青山落日江湖白，嗜酒酣歌拓金戟。
语不惊人死不休，万草千花动凝碧。
穉子敲针作钓钩，老夫乘兴欲东流。
巡檐索共梅花笑，还如何逊在杨州。
老去诗篇浑漫与，蛱蝶飞来黄鹂往。
时文釆动人主，来如雷霆收震怒。
一夜水高数尺强，濯足洞庭望八荒。
阊阖晴开映荡荡，安得仙人九节杖。
君不见西汉杜陵老，脱身事幽讨，
下笔如有神？汝与山东李白好，
儒术於我何有哉？愿吹野水添金杯，
焉知饿死填沟岳。如何不饮令心哀，
名垂万古知何用，万牛回首丘山重。